Harsány Község Önkormányzat Képviselő-testülete – a 13/2016. (XII.05.) önkormányzati rendeletében foglaltakra tekintettel – Kiss Júlia részére Harsány Község társadalmi életében és az egészségügy terén végzett eredményes és maradandó munkájáért „Harsány Községért” kitüntető emlékéremet adományoz.

**Indoklás**

Kiss Júlia érettségit követően 1987-ben a Miskolci Egészségügyi Szakiskolában általános ápoló és asszisztens, majd 1990-ben körzeti közösségi szakápoló képesítést szerzett.

1974-től látja el – egy ideje nyugdíjasként - Harsány Községben a háziorvos mellett az asszisztensi feladatokat. Harsányban három, míg az orvosi ügyeletben és helyettesítés során számos háziorvos munkáját segítette.

Embersége, szakmai munkája példamutató, a lakosság legnagyobb megelégedésére végezte/végzi mindennapi feladatait.

Munkájára nagyon igényes, precíz pontos, azt a segítőkészség és a szakmai hozzáértés jellemzi.

Rendszeresen tovább képezte magát, figyelemmel kísérte a szakmai újdonságokat, változásokat. Mindig kedves, segítőkész, legyen szó bármely, felelősségteljesen megoldandó problémáról.

Aktívan vett részt a település társadalmi életében. Éveken keresztül az önkormányzat képviselő-testülete mellett működő szociális bizottság tagja volt. Részt vesz a választások során a szavazatszámláló bizottság munkájában. Önkormányzati rendezvényeken önzetlenül látta el az egészségügyi személyzeti feladatokat.

Évek óta szervezi a településen a véradást.

Kiss Júlia több mint 44 éve szolgálja a település lakóit, segíti gyógyulásukat.

Tevékenységével, az ellátottak iránti odaadásával, tapintatával, türelemével, szakmai hozzáértésével az egészségügyi dolgozók számára is példaként szolgálhat.